Euroopa Liidu Teataja L 123 , 27/04/2004 Lk 0111 - 0112



Komisjoni otsus, 26. aprill 2004, millega kiidetakse heaks situatsiooniplaanid klassikalise lindude katku ja Newcastle'i haiguse tõrjeks (teatavaks tehtud numbri K(2004) 1517 all) (EMPs kohaldatav tekst) (2004/402/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingut, eriti selle artikli 2 lõiget 3, võttes arvesse Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemisakti, eriti selle artiklit 21, võttes arvesse nõukogu 19. mai 1992. aasta direktiivi 92/40/EMÜ, millega kehtestatakse ühenduse meetmed klassikalise lindude katku tõrjeks, [1] eriti selle artikli 17 lõike 4 teist lõiku, võttes arvesse nõukogu 14. juuli 1992. aasta direktiivi 92/66/EMÜ, millega kehtestatakse ühenduse meetmed Newcastle'i haiguse tõrjeks, [2] eriti selle artikli 21 lõike 4 teist lõiku, ning arvestades järgmist: (1) Komisjoni 26. jaanuari 2004. aasta otsusega 2004/102/EÜ, millega kiidetakse heaks situatsiooniplaanid klassikalise lindude katku ja Newcastle'i haiguse tõrjeks, [3] kiideti need situatsiooniplaanid heaks olemasolevate liikmesriikide osas. (2) Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari on esitanud heakskiitmiseks oma situatsiooniplaanid klassikalise lindude katku ja Newcastle'i haiguse tõrjeks. (3) Kõnealused situatsiooniplaanid vastavad direktiivides 92/40/EMÜ ja 92/66/EMÜ sätestatud kriteeriumidele ning need võimaldavad saavutada soovitud eesmärke, tingimusel et neid plaane korrapäraselt ajakohastatakse ja tõhusalt rakendatakse. (4) Seetõttu tuleks uute liikmesriikide esitatud plaanid heaks kiita. Selguse huvides tuleks ka olemasolevate liikmesriikide situatsiooniplaanid käesolevas otsuses heaks kiita. (5) Otsus 2004/102/EÜ tuleks kehtetuks tunnistada ja asendada käesoleva otsusega. (6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 1. Kiidetakse heaks lisas loetletud olemasolevate liikmesriikide esitatud situatsiooniplaanid klassikalise lindude katku ja Newcastle'i haiguse tõrjeks. 2. Kiidetakse heaks lisas loetletud uute liikmesriikide esitatud situatsiooniplaanid klassikalise lindude katku ja Newcastle'i haiguse tõrjeks. Artikkel 2 Käesolev määrus jõustub Eesti, Küprose, Leedu, Läti, Malta, Poola, Slovakkia, Sloveenia, Tšehhi ja Ungari ühinemislepingu jõustumise korral selle jõustumiskuupäeval. Artikkel 3 Otsus 2004/102/EÜ tunnistatakse kehtetuks. Artikkel 4 Käesolev otsus on adresseeritud liikmesriikidele. Brüssel, 26 aprill 2004 Komisjoni nimel komisjoni liige David Byrne [1] EÜT L 167, 22.6.1992, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1). [2] EÜT L 260, 5.9.1992, lk 1. Direktiivi on viimati muudetud määrusega (EÜ) nr 806/2003. [3] ELT L 30, 4.2.2004, lk 22. -------------------------------------------------- LISA Artiklis 1 osutatud praeguste ja uute liikmesriikide loetelu Kood | Riik | AT | Austria | BE | Belgia | CY | Küpros | CZ | Tšehhi Vabariik | DE | Saksamaa | DK | Taani | EE | Eesti | EL | Kreeka | ES | Hispaania | FI | Soome | FR | Prantsusmaa | HU | Ungari | IE | Iirimaa | IT | Itaalia | LV | Läti | LT | Leedu | LU | Luksemburg | MT | Malta | NL | Madalmaad | PL | Poola | PT | Portugal | SE | Rootsi | SI | Sloveenia | SK | Slovakkia | UK | Ühendkuningriik | --------------------------------------------------